Па-другое, я толькі пераехаў у Мінск (з 1 кастрычніка пачаў працаваць у выдавецтве "Мастацкая літаратура") і з галавой акунуўся ў новае жыццё. Тым больш што з’яўляўся чалавекам даўно прысутным у нацыянальным руху. За плячыма быў удзел у самвыдаце – альманах "Мілавіца" на гістфаку БДУ і "Блакітны ліхтар" у Наваполацку. З сябрам Вінцэсем Мудровым памнажалі на дапатопнай "Эры" кнігі забароненых на той час Вацлава Ластоўскага, Міхаіла Булгакава.